Wie mer ja bereits brichtet händ, hämmer ois nur für de Event müesse vollkomme noii  ichleide. De René isch no froh gsi, dass er  wenigschtens Cravatte vom MCG hät chöne uslehne. Au wänn ihm dä Türsteher vom Restaurant de Cravattechnopf hät müesse mache (unds zerscht au grad nöd hät chöne) =). Mer sind nöd irgend ine Beiz, nei, mer sind im Membersarea vom MCG iglade gsi. Im Durchschnitt muess mer 15 Jahr warte, zum überhaupt Member vom MCC (Melbourne Cricket Club) chöne z werde. Vorher chunt mer uf kein Fall i de Ruum. En richtige Fän mäldet also sini Chind grad nach de Geburt a, dass dänn mit öppe 15ni die erscht Stufe vo de Mitgliedschaft  erreichet. Nach wiitere 10 Jahr (womer jährlich A$ 500.- zahlt hät), isch mer dänn es "richtigs" Mitglied und nach 50 Jahr därf mer d Mätsch sogar vome spezielle Plätzli us aluege. D Evelyn hät über 30 Lüüt da in committee-room chöne ilade. Sie isch schliesslich d Mänätscherin vo allne Restaurant im Memberbereich. S Ässe isch mega fein gsi! Dä Abig hät dänn relativ füecht i ihrere Suite im Hilton gändet (also ICH bin natürli brav am 12i is Bett).